Lögreglan í Noregi ætlar að rannsaka meint brot Ernu Solberg forsætisráðherra á sóttvarnareglum þegar hún hélt upp á afmælið sitt í febrúar.
Norska lögreglan ætlar að rannsaka ásakanir um að Erna Solberg, forsætisráðherra Noregs, hafi brotið sóttvarnareglur þegar hún fagnaði sextugsafmæli sínu í síðasta mánuði.
Solberg fór þá ásamt ættingjum og vinum til bæjarins Geilo í tilefni afmælisins. Samkvæmt norskum fjölmiðlum kom fólk úr föruneyti hennar á veitingastað í Geilo föstudaginn 25. febrúar, alls þrettán manns, en reglur kváðu um að einungis mættu tíu koma saman. Solberg var ekki þar viðstödd, þar sem hún þurfti að leita til læknis, en daginn eftir komu fjórtán saman til kvöldverðar í Geilo, Solberg þar á meðal, eða fjórum fleiri en leyfilegt var. Norska ríkisútvarpið segir engan í föruneyti forsætisráðherrans hafa smitast í ferðinni. Solberg baðst í gær afsökunar og kvaðst hafa átt að vita betur.
Lögreglan í Noregi ætlar að rannsaka meint brot Ernu Solberg forsætisráðherra á sóttvarnareglum þegar hún hélt upp á afmælið sitt í febrúar.